
 ΠΑΝΕΠΙΣΤΗΜΙΟ ΑΙΓΑΙΟΥ - ΤΜΗΜΑ ΓΕΩΓΡΑΦΙΑΣ

ΠΡΟΣΚΛΗΣΗ
Το Τμήμα Γεωγραφίας του Πανεπιστημίου Αιγαίου ανακοινώνει την πραγματοποίηση του Θερινού Σχολείου Νάξου 2016 (INNOVIS 2016), στην Σχολή Ουρσουλινών, Χώρα Νάξου, κατά το διάστημα 11 - 24 Ιουλίου 2016, με θέμα 'Εκπαίδευση, Κατάρτιση και Τοπική Ανάπτυξη', με την υποστήριξη του Δήμου Νάξου & Μικρών Κυκλάδων και του Νομικού Προσώπου Πολιτισμού-Αθλητισμού-Περιβάλλοντος-Παιδείας-Πρόνοιας και Αλληλεγγύης (ΝΟ.Π.Π.Α.Π.Π.Π.Α) (https://innovis2016.pns.aegean.gr/el/innovis2016-home). 
Στόχος του Θερινού Σχολείου Νάξου 2016 είναι η διεπιστημονική μελέτη των θεμάτων εκπαίδευσης, κατάρτισης και τοπικής οικονομικής και κοινωνικής ανάπτυξης στο πλαίσιο της νησιωτικότητας και στο σύγχρονο περιβάλλον της κρίσης, της παγκοσμιοποιημένης οικονομίας, και των κοινωνικό-πολιτικών και χωρικών μεταβολών και τοπικής ανάπτυξης.

 Το Θερινό Σχολείο Νάξου 2016 (INNOVIS 2016), θα καλύψει θέματα, όπως:

· Εκπαίδευση και Δια βίου Μάθηση: Σύγχρονες Προσεγγίσεις αναφορικά με την τοπική ανάπτυξη

· Περιφερειακός Προγραμματισμός στην Εκπαίδευση και την Κατάρτιση

· Διοίκηση της Εκπαίδευσης και Τοπική Ανάπτυξη

· Νησιωτική Ανάπτυξη και Εκπαίδευση/Κατάρτιση

· Επιχειρηματικότητα στην Εκπαίδευση και Κατάρτιση

· Σύγχρονα θέματα στην Εκπαίδευση, την δια βίου μάθηση και την κατάρτιση

· Εκπαίδευση, δια βίου μάθηση και κατάρτιση ως φορείς τοπικής ανάπτυξης

· Εκπαιδευτικές στρατηγικές και οργανωτικές πρακτικές αναφορικά με την βιώσιμη τοπική ανάπτυξη

Το Θερινό Σχολείο Νάξου 2016 (INNOVIS 2016) απευθύνεται σε προπτυχιακούς και μεταπτυχιακούς φοιτητές, σε υποψήφιους διδάκτορες, σε νέους επαγγελματίες, καθώς και σε ερευνητές ή διδάκτορες. Η γλώσσα των σεμιναρίων θα είναι στα Ελληνικά. Όσοι παρακολουθήσουν και ολοκληρώσουν με επιτυχία το Θερινό Σχολείο Νάξου 2016 θα λάβουν επίσημη βεβαίωση του Πανεπιστημίου Αιγαίου, Τμήματος Γεωγραφίας με το σύστημα ECTS.

Σχετικές πληροφορίες, όπως και η ηλεκτρονική αίτηση εγγραφής, βρίσκονται στην ιστοσελίδα του INNOVIS 2016: https://innovis2016.pns.aegean.gr/el/appform  

